მოსოფელიშ კოორდინირაფილი ბორჯი

მოსოფელიშ კოორდინირაფილი ბორჯი ( — UTC, უნივერსალური კოორდინირაფილი ბორჯი) — მაღალი დრამიშ ტახუაშ ატომური ბორჯიშ სტანდარტი, მენმოღალი ბორჯიშ ოსხირი. ატომური ბორჯიშე გიშმერთჷ მერქაშ ედომუშამი მუდანობათ, დო UT1-შე წილოფონი მუდანობათ.

UTC მიშაღალირქ იჸუ მოჯვეშაფილი გრინვიჩიშ შქაბანია ბორჯიშ (GMT) მანგიორო. ბორჯიშ ახალი ოზჷმალქ UTC მიშაღალირქ იჸუ, GMT ოზიმალიშ ვაწორწალაშ გეშა, მუთ გჷმოჭანაფილი რდჷ დიხაუჩაშ  დო სერიშ რთაფათ. UTC ოზიმალი გერსხუ ატომური ბორჯიშ წორ ოზიმალს (TAI) დო უმოს მოხუჯური რე მენოღალურ გჷმორინაფაშო.

თიშ გეშა, ნამჷ-და UTC-ს დო UT1-ს შქას ნარკი 0,9 მრ-შე უმოსი ვარენ, შილებე უმოსი ფართო გაგებაშ ტერმინიშ გიმორინაფა - მოსოფელიშ ბორჯი (UT), დო მუშო ოკო რაგადი მაღალი დრამიშ ტახუაშ გეხვილაფა ვარე-და. თეხანურ რინას, მუჟანსჷთ მერქაშ წილოფონიშ მუდანობა ვარე შანულამინ, გრინვიჩიშ შქაბანია ბორჯი (GMT) შილებე მიბრჩქინათ UTC-იშ ვარდა UT1-იშ ექვივალენტო. შხვა შვანს, მუჟამსჷთ UTC-ს დო UT1-ს შქას ნარკი გიშარჩქინელო რენ, გრინვიჩიშ შქაბანია ბორჯიშ (GMT) გჷმორინაფას ურიდანა. ეიოშინალი რე, ნამჷ-და UTC ბორჯი ვეთირუ ზოთონჯ-ზარხულარათ.

 რესურსეფი ინტერნეტის 
 Current Time Now  ზუსტი საათი არძო ბორჯიშ ორტყაფუშო
 BIPM UTC/TAI ბორჯიშ სერვერი
 thetimeNOW — მიმალი ბორჯი არძო სასაათო ორტყაფშო



კატეგორია:ბორჯი